**Zápisnica č.4**

**Zo zasadnutia Výkonného výboru SAG**

Dátum: 23.6. 2021

Miesto konania: Hotel Hrádok, pri Jelšave, počas MSR

**Schválený program:**

1. Príprava konferencie.

2. Odsúhlasenie platieb z dotácie.

3. Odsúhlasenie reprezentantov (ESGC, EWC, KPMC)

4. Zmena a odsúhlasenie textu stanov

5. Referát prezidenta z Participatívneho dialógu so športovými zväzmi, ktorý bol 22.6.2021

Program rokovania bol schválený hlasmi všetkých členov Výkonného Výboru (VV).

**Prezenčná listina:**

|  |  |
| --- | --- |
| Meno: | Podpis: |
| Miroslav Poliak |  |
| Martin Strelka |  |
| Slavomír Králik |  |
| Zuzana Králiková |  |
| Soňa Lisá |  |
| Mikuláš Truchan (revízor) |  |

**Rozhodnutie:**

1. Slavomír Králik referoval, že všetko je pripravené, konferencia sa bude konať v Hoteli Hrádok 26.6. 2021 o 18:00. Výbor rozhodol, že sa na konferencii bude voliť Disciplinárna odvolacia komisia v zložení Ivan Oravec, Renáta Truchanová, Miroslav Kostolanský.

Hlasovanie: Za: 5, Proti: 0, Zdržali sa: 0

2. Výbor schválil preplatenie faktúry Slovenskej antidopingovej akadémii vo výške 550 € za objednanú aktualizáciu stanov z dôvodu zosúladenia disciplinárneho konania a konania o porušení pravidiel Svetového antidopingového programu so Zákonom o športe.

Hlasovanie: Za: 5, Proti: 0, Zdržali sa: 0

3. Výbor rozhodol, že reprezentantkou na European Women’s Championship (Londýn, 4.-6.9. 2021) bude víťazka Majstrovstiev Slovenska žien, ktoré sa budú konať 26.6. 2021. V prípade umiestnenia viacerých žien na rovnakom mieste má prednosť hráčka s vyšším ratingom. Výbor vzal na vedomie, že Slovensko momentálne nemá reprezentanta, ktorý by sa mohol zúčastniť European Student Go Championship (Petrozavodsk, 18.-19.8. 2021). Výbor rozhodol, že výber reprezentanta na Online Korean Prime Minister Cupe bude určený Tabuľkou VSP po MSR 2021 bez odpočítania bodov. Výbor rozhodol, že Petrovi Smolárikovi sa odpočítajú body z tejto tabuľky za online účasť na World Amateur Go Championship vo Vladivostoku (3.-9.6. 2021)

Hlasovanie: Za: 3, Proti: 1, Zdržali sa: 1

4. Výbor odsúhlasil predložené nové stanovy. Výbor poveril Miroslava Poliaka zaregistrovať Stanovy na MV. Výbor odsúhlasil, že Slovenská asociácia go sa bude riadiť
2021 Antidopingovými pravidlami Antidopingovej agentúry Slovenskej republiky: <https://www.antidoping.sk/data/files/901_sada_rules.pdf>

Hlasovanie: Za: 5, Proti: 0, Zdržali sa: 0

5. Miroslav Poliak referoval o participatívnom dialógu so športovými zväzmi, ktorého sa zúčastnil 22.6. 2021.

Rokovaniu VV predsedal: Miroslav Poliak

Zapisovateľ: Zuzana Králiková